- Svinkløv Badehotel, som i nat er brændt ned, vil blive savnet af mig. Sådan skriver Flemming Møller Mortensen (Socialdemokratiet) på sin Facebook-side om nedbrændingen af det historiske badehotel. Han håber på en åbning af en ny bygning, og tager det som selvfølge at hotellet bliver genopført. - Jeg vil nu glæde mig rigtig meget til åbningen af en ny bygning - stedets popularitet for natur, mad og intensitet SKAL genopstå! Livet og fysiske tings livscyklus er ofte hårdt ved vores følelser, skriver han på Facebook. Lokalpolitikeren er ikke den eneste, der sorger over tabet af badehotellet. Også borgmester i Jammerbugt Kommune, Mogens Gade, den danske operasanger og radiovært Jens-Christian Wandt, udenlandske og danske turister og borgere giver deres sorg over nedbrændingen af hotellet til kende på Facebook. Det vides endnu ikke, om det historiske badehotel vil blive genopbygget.

Referat:
Socialdemokraten, Flemming Møller Mortensen, glæder sig til genopførelsen af Svinkløv Badehotel. Det skriver han på sin Facebook-profil.